สวนนงนุชพัทยาเผยโฉม 1 ใน 20 ต้นปรงพันธุ์หายากของโลก ราคากว่า 2 ล้าน
จากรณี นายกัมพล ตันสัจจา ประธานสวนนงนุชพัทยา ให้การต้อนรับนักพฤกษศาสตร์ 12 ประเทศ ที่เข้าร่วมประชุมเชิงปฏิบัติการปรงนานาชาติ ที่จัดขึ้นระหว่างวันที่ 13 – 19 ต.ค. เพื่อแลกเปลี่ยนความรู้เรื่องสายพันธุ์ปรงและนำไปพัฒนาต่อยอดในอนาคต และจากการศึกษาพันธุ์ปรงที่หายาก พบว่าภายในสวนนงนุชพัทยามีต้นปรงพันธุ์ที่หายากที่สุดในโลก ปัจจุบันเหลือเพียง 20 ต้น พบว่า 1 ใน 20 ต้นนั้นอยู่ภายในสวนนงนุชพัทยา มูลค่าราคาต้นละ 2 ล้านกว่าบาท ทำเอานักพฤกษศาสตร์ 12 ประเทศ ที่เข้าร่วมประชุมเชิงปฏิบัติการปรงนานาชาติที่สวนนงนุชพัทยาทึ่งไปตามๆ กัน,ล่าสุด วันนี้ 17 ต.ค.62  ประธานสวนนงนุชพัทยา ได้นำคณะนักพฤกศาสตร์ที่เดินทางมาจาก 12 ประเทศ ได้แก่ ตัวแทนจากประเทศไทย สิงคโปร์ อินเดีย สหรัฐอเมริกา แอฟริกาใต้ ฝรั่งเศส ออสเตรเลีย โปรตุเกส เนเธอร์แลนด์ สวีเดน สหราชอาณาจักร และสเปน เดินทางเข้าศึกษาและชมพันธุ์ปาล์มที่สวนนงนุชพัทยา พบว่าพันธุ์ปาล์มที่สวนนงนุชพัทยานำมาเก็บรักษา และเพาะพันธุ์ไว้มีเกือบทุกสายพันธุ์ทั่วโลก ขาดไปเพียงไม่กี่สายพันธุ์เท่านั้น พร้อมยกย่องสวนนงนุชพัทยาว่า เป็นสวนพันธุ์ปรงที่มีพันธุ์ปรงมากที่สุดในโลก, จากการสำรวจพบว่า ภายในสวนนงนุชพัทยามีปรงสายพันธุ์จากทวีปแอฟริกา ชื่อ Encephalartos brevifolilatus ที่เหลืออยู่ในโลกไม่ถึง 20 ต้น และ 1 ใน 20 ต้นนั้นอยู่ภายในสวนนงนุชพัทยา มีมูลค่าถึงต้นละ 80,000 เหรียญสหรัฐ หรือคิดเป็นเงินไทย 2,428,800 บาท,ด้านนายกัมพล ตันสัจจา กล่าวว่า ปรงต้นนี้เก็บมานานแล้วจากการสะสมต้นปรง โดยตนเองได้ทำงานเรื่องต้นปรงมากว่า 35 ปีแล้ว ค่อยๆ เก็บ ค่อยๆ ทำ จนได้มีสวนปรงขนาดใหญ่ขนาดนี้ สำหรับคนที่มาเที่ยวชมในงานนี้ต่างชื่มชม ตื่นเต้น ไม่คิดว่าเขาจะเห็นสิ่งที่ยิ่งใหญ่ขนาดนี้ ภายในสวนนงนุชพัทยาประเทศไทยของเรา ขณะนี้ทางสวนนงนุชพัทยาได้นำต้นปรงมาปลูกไว้ภายในสวนอย่างเต็มที่แล้ว พร้อมนำต้นปรงที่หายากและมีราคาแพงออกแสดงโชว์ให้กับประชาชนได้ชมกัน เพื่อช่วยกันอนุรักษ์และป้องกันไม่ให้ต้นปรงเหล่านี้สูญพันธุ์ไปอีกด้วย ส่วนปรงต้นนี้ได้นำมาจากทวีปแอฟริกา และนำมาเพาะพันธุ์ไว้ตั้งแต่หน่อเล็กๆ,ประธานสวนนงนุชพัทยา กล่าวด้วยว่า ขณะนี้ ในประเทศไทยมีเพียงต้นเดียวที่สวนนงนุชพัทยาแห่งนี้ จากในโลกมีเหลืออยู่เพียง 20 ต้น สำหรับราคาในตลาดปรงชนิดนี้ มีราคาต้นละ 80,000 เหรียญสหรัฐ หรือคิดเป็นเงินไทยประมาณ 2 ล้านกว่าบาท เคยมีคนมาขอซื้อแต่ไม่เคยมีแนวคิดที่จะขาย เพราะถือว่าปรงต้นนี้เป็นสบัติของประเทศไทยเราเลยก็ว่าได้ เรามี 1 ใน 20 ต้น ที่มีอยู่ในโลก และเป็นสถานที่ที่เรานำต้นปรงมาเพาะเลี้ยงไว้มากที่สุดในโลกและเป็นชื่อเสียงของประเทศไทยเราอีกด้วย.
สวนนงนุชพัทยา มีต้นพันธุ์ปรงที่หายากที่สุดในโลก ที่ปัจจุบันเหลือเพียง 20 ต้น โดย 1 ในนั้นอยู่ที่สวนนงนุช เป็นปรงสายพันธุ์จากทวีปแอฟริกา ชื่อ Encephalartos brevifolilatus ราคากว่า 2  ล้านบาท
ต้นปรง,ต้นปรงพันธุ์หายาก,ต้นปรงราคา  2  ล้าน,สวนนงนุชพัทยา,Encephalartos brevifolilatus,Cycad,ข่าวทั่วไป